P r e d k l a d a c i a   s p r á v a

	Na pozvanie predsedu vlády Českej republiky Vladimíra Špidlu sa  v dňoch 
23.-24. mája 2003 uskutoční oficiálna návšteva predsedu vlády Slovenskej republiky Mikuláša Dzurindu v Českej republike. 

	Predseda vlády ČR V. Špidla uskutočnil ostatnú oficiálnu návštevu v  Slovenskej republike v dňoch 29.-30. novembra 2002. Oficiálna návšteva M. Dzurindu v ČR sa koná na základe dohody oboch premiérov pravidelne sa stretávať a upevňovať nadštandardné vzťahy medzi Slovenskou republikou a Českou republikou.
		
	Obsahom rokovaní budú predovšetkým otázky bilaterálnych slovensko-českých vzťahov, hodnotenie úrovne vzájomnej spolupráce v rôznych oblastiach a perspektívy jej rozširovania do budúcnosti. V zahraničnopolitickej oblasti budú prerokované aj otázky aktuálneho procesu integrácie oboch krajín do Európskej únie, spolupráce stredoeurópskych krajín v rámci regionálneho zoskupenia V4 a aktuálne otázky medzinárodnopolitického diania.